รู้สึกอ่อนเพลียในทุกๆวัน แต่ก่อนเดินขึ้นบันได4ชั้นไม่รู้สึกเหนื่อยมาก แต่สัปดาห์ล่าสุดรู้สึกเหนื่อยมากเหนื่อยจนหายใจหอบเลยค่ะ นอนหลับๆตื่นๆในช่วงกลางคืน. รู้สึกอยากนอนตลอดเวลาในช่วงกลางวัน. รู้สึกเหนื่อยตลอดเวลา หายใจก็เหนื่อย รู้สึกหน่วงๆที่อก พอหายใจก็รู้สึกว่าหายใจได้ไม่เต็มที่
สวัสดีค่ะ อาการอ่อนเพลีย หายใจหอบเหนื่อย อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลโดยหากเหนื่อยมากขึ้นเรื่อยๆ ทำอะไรที่ปกติทำได้ก็เหนื่อย มีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ การดูแลตัวเองเบื้องต้น งดการออกแรงหนักไปชั่วคราวก่อน อยู่ในที่ที่อากาศถ่ายเทดี